open-index/open-wikipedia-markdown huggingface dataset:
Vojna v Čečensku

**Vojna v Čečensku** môže byť:
* Prvá vojna v Čečensku (1994 – 1996)
* Druhá vojna v Čečensku (1999 – 2009)
Christian Kramp

**Christian Kramp** (* 8. júl 1760, Štrasburg, Francúzsko - † 13. máj 1826, Štrasburg) bol francúzsky matematik. Vyštudoval medicínu, zaoberal sa však aj chémiou, fyzikou a najmä matematikou. V matematike sa zaoberal najmä faktoriálmi, bol prvý, kto pre faktoriál použil označenie *n!*. Zaoberal sa tiež geometriou a publikoval aj dielo o kryštalografii.

## Externé odkazy
* Životopis

Kategória:Francúzski matematici
Kategória:Osobnosti zo Štrasburgu
Kategória:Absolventi Štrasburskej univerzity
Kategória:Vyučujúci na Štrasburskej univerzite
Gabriel Cramer

**Gabriel Cramer** (* 31. júl 1704, Ženeva, Švajčiarsko - † 4. január 1752, Bagnols-sur-Cèze, Gard, Francúzsko) bol švajčiarsky matematik.
Najznámejšia je pravdepodobne jeho práca ohľadom algebraických kriviek, konkrétne jeho článok *Introduction à l'analyse des lignes courbes algébriques* (po slovensky „Úvod do analýzy algebraických kriviek“) publikovaný v roku 1750. V tomto článku opísal aj známe Cramerovo pravidlo na riešenie sústav lineárnych rovníc metódou determinantov. Toto pravidlo však publikoval už Colin Maclaurin v roku 1748.

## Referencie

## Iné projekty

## Externé odkazy
* Introduction à l'analyse des lignes courbes algébriques. (1750)  

Kategória:Švajčiarski matematici
Kategória:Členovia Kráľovskej spoločnosti
Kategória:Osobnosti zo Ženevy
Kategória:Vyučujúci na Univerzite v Ženeve
Kategória:Absolventi Univerzity v Ženeve
1. slovenská národná hokejová liga 1989/1990

**1. slovenská národná hokejová liga 1989/1990** bola dvadsaťsiedmou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stalo družstvo Slovan Bratislava, ktoré skončilo na konečnom 1. mieste v základnej časti, a v kvalifikácii si vybojovalo postup do najvyššej súťaže, rovnako ako druhá Plastika Nitra. Nevypadol nikto. Nováčikmi pre nasledujúcu sezónu sa stali družstvá ZŤS Martin a Sparta Považská Bystrica.
 
## Konečné poradie

## O postup do celoštátnej ligy

## Káder Slovan Bratislava
* **Brankári:** Mega, Michálek, Škandera 
* **Hráči v poli:** Búřil, Buzaši, Halahija, D.Králik, Mosnár, Pavelec, Paulovič, Pukalovič, Sýkorčin, Uvíra, Blaško, Brieda, Boris, Dornič, Franta, Marián Horváth, Hornák, Kalináč, Karabín, Ondreička, Pethő, Pokovič, Ščepko, R.Sýkora, Volár.
* **Tréneri:** J.Filc, D.Žiška neskôr J.Walter

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz

Kategória:Sezóny slovenskej hokejovej ligy
Kategória:Ľadový hokej v 1989
Kategória:Ľadový hokej v 1990
1. slovenská národná hokejová liga 1990/1991

**1. slovenská národná hokejová liga 1990/1991** bola dvadsaťôsmou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stalo družstvo ŠKP PS Poprad, ktoré skončilo na konečnom 1. mieste v základnej časti, a vybojovalo si priamy postup do najvyššej súťaže. Vypadlo družstvo Slávia Ekonóm Bratislava. Nováčikmi pre nasledujúcu sezónu sa stali družstvá HK 31 Kežmarok a z 1.ligy vypadávajúce družstvo AC Nitra.
 
## Konečné poradie

## Káder ŠKP PS Poprad
* **Brankári:** Pavel Holubář, Jaroslav Landsmann, Milan Novysedlák
* **Hráči v poli:** Tibor Turan, Jan Ilavský, Peter Hrehorčák, Jan Smolko, Vladimir Turan, Peter Gapa, Karol Jurčík, Vladimir Mikula, Roman Gavalier, Pavol Fedor, Marius Konstantinidis, Milos Králik, Anton Lach, Martin Kalináč, Peter Jurčík, Roman Stantien, Miroslav Škovíra, Milan Slota, Alexander Szűcs, Lubomir Pichoňský, Habart Wittlinger, Jiri Zadražil, David Vodák, Slavomir Pavličko, Robert Rehák, Stefan Lapšanský.
* **Tréneri:** Milan Skokan, Miroslav Holíček, Jan Kostúr

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz

Kategória:Sezóny slovenskej hokejovej ligy
Kategória:Ľadový hokej v 1990
Kategória:Ľadový hokej v 1991
Královo Pole

**Královo Pole** je katastrálne územie, jedno zo štyridsaťosem katastrálnych území štatutárneho mesta Brna a do 16. apríla 1919 samostatné mesto. Má rozlohu 549,73 ha, je tu evidovaných 109 ulíc a 3 954 adries. Celé katastrálne územie je súčasťou mestskej časti Brno-Královo Pole.

## Referencie

## Iné projekty

Kategória:Mestá začlenené do Brna
Královo Pole
Manípur

**Manípur** (po anglicky a zastarano po slovensky aj *Manipur*; manipúrsky মণিপুর *maṇipur*) je indický štát nachádzajúci sa v severovýchodnej časti krajiny. Je ohraničený štátom Nágsko na severe, Mizorám na juhu, Ásam na západe a spoločné medzinárodné hranice tvorí s Mjanmarskom na východe.

Krajina sa rozkladá na troch paralelných pohoriach, ktoré siahajú až na sever a v nadmorskej výške aj 2 500 m. Vzhľadom na nadmorskú výšku je miestne podnebie mierne. 

V období 2. sv. vojny sa tu konali boje medzi Japoncami a spojeneckými silami. Počas existencie Britskej Indie bol Manípur kráľovstvo (*princely state*) v provincii Ásam. V roku 1947 zaručila ústava Manípuru demokratickú vládu na čele s maharadžom. V októbri 1949 bol parlament rozpustený a štát sa pridal k Indii. V roku 1956 sa stal úniovým teritóriom a v roku 1972 riadny federálny člen. Od 70. rokov až do súčasnosti prebiehajú snahy niektorých miestnych separatistických skupín o osamostatnenie Manípuru od Indie.

## Referencie

## Iné projekty

Kategória:Štáty a teritóriá v Indii
Čierny vrch (1 068,4 m n. m.)

**Čierny vrch** () je vrch Strážovských vrchov. Leží nad obcou Čičmany, približne  južne od Považskej Bystrice.

## Poloha
Nachádza sa v severnej polovici pohoria, v geomorfologickom podcelku Zliechovská hornatina a časti Strážov. Vrchol leží na rozhraní Žilinského a Trenčianskeho kraja, na hranici okresov Žilina a Považská Bystrica. Hrebeňom vedie tiež hranica katastrálnych území obcí Čičmany a Pružina. Je súčasťou CHKO Strážovské vrchy.

## Opis
Čierny vrch je súčasťou hrebeňa, vedúceho zo Strážova severovýchodným smerom cez Hrubú Kečku až na Srniak. Južne susedí Kudľajov vrch (), juhozápadne Strážov (), severozápadne Sokolie (), severovýchodne Hrubá Kečka () a východne vrch Kozol (). Juhovýchodné svahy masívu odvodňujú prítoky Rajčanky, zo severozápadných voda odteká Strážovským potokom do rieky Pružinka a Váhu. Najbližšími sídlami sú východne ležiace Čičmany, západne položený Zliechov a severne situovaná osada Predhorie, patriaca do Pružiny. Vrcholom prechádza značený chodník z Pružiny na Strážov. 

### Výhľady
Súvislý porast vrcholu i celého hrebeňa neumožňuje ucelenejší výhľad a pozorovať okolie je tak možné iba z mála lokalít. Horizontu dominujú okolité vrchy pohoria, najmä susedný Strážov, Hrubá Kečka, Magura či Sokolie. Severovýchodným smerom dominuje Kľak a Reváň, ktoré zakončujú hrebeň Lúčanskej Fatry, vidieť možno i Súľovské vrchy, Javorníky, Biele Karpaty, Žiar, Vtáčnik a Kremnické vrchy. Nezriedka je na severnom horizonte vidieť Veľkú Raču, Babiu horu či Lysú horu.

## Prístup
* po  zelenej značke:
** zo severu z Pružiny cez sedlo Samostrel
** z juhozápadu z rázc. pod Strážovom (Cesta hrdinov SNP)
* po  červenej značke (Cesta hrdinov SNP) cez rázc. pod Strážovom:
** z východu z obce Čičmany
** zo západu zo Zliechova

## Referencie

## Pozri aj
* Strážov (geomorfologická časť)
* Zoznam vrcholov v Strážovských vrchoch

## Externé odkazy
* Poloha na turistickej mape

Kategória:Vrchy v Strážovských vrchoch
Kategória:Tisícovky na Slovensku
Kategória:Vrchy v okrese Považská Bystrica
Kategória:Vrchy v okrese Žilina
Kategória:Pružina (okres Považská Bystrica)
Kategória:Čičmany
Kategória:Turistická značkovaná trasa číslo 5643
Meghálaj

**Meghálaj** (iné názvy: **Méghálaj, Meghálaja, Meghalaja**; po hindsky मेघालय - *Méghálaja*/iný prepis: *Meghálaja*) je malý indický štát nachádzajúci sa v severovýchodnej časti krajiny. Krajina hraničí s ďalším federálnym štátom Ásam na severe a tvorí aj medzinárodnú hranicu s Bangladéšom na juhu. 

Hlavným mestom je Šilaung, ktoré je známe ako „Škótsko východu“. Slovo "meghálaja" v sanskrite a ostatných indoárijských jazykoch doslova znamená „*príbytok oblakov*“. Krajina má kopcovitý charakter a geograficky tvorí pás dlhý približne 300&nbsp;km a 100&nbsp;km široký. Približne jednu tretinu územia pokrývajú lesy so širokou biodiverzitou. Ekonomika krajiny je preto zameraná najmä na poľnohospodárstvo. 

## Referencie

## Iné projekty

Kategória:Štáty a teritóriá v Indii
Vápeč

**Vápeč** () je vrch Strážovských vrchov. Leží nad obcou Horná Poruba, približne  juhovýchodne od Ilavy. Jeho vrchol a blízke okolie tvoria rovnomennú národnú prírodnú rezerváciu vyhlásenú v roku 1993 na výmere .

## Poloha
Nachádza sa v strednej časti pohoria, v geomorfologickom podcelku Zliechovská hornatina a časti Strážov. Vrchol leží v Trenčianskom kraji, v okrese Ilava a zasahuje na katastrálne územia obcí Horná Poruba a Košecké Podhradie (osada Kopec). Je súčasťou mohutného masívu Suchej hory a leží na jeho západnom okraji.

## Opis
Vápeč tvorí nezameniteľnú siluetu, vypínajúcu sa nad Porubskou brázdou. Atraktívny cieľ turistov je sedlom spojený so susednou, juhovýchodne situovanou Suchou horou (), južne leží Homôľka (), západne vrch Hoľazne (), severne Mačičie () a východným smerom Čierny vrch () a Hrubá Zliezajňa (). Vrch patrí do povodia Váhu; východné a severné svahy odvodňuje Podhradský potok, západné a južné jeho prítok, Porubský potok. Najbližšími sídlami sú na západnom úpätí položená Horná Poruba a severovýchodne ležiaca osada Kopec, čoby miestna časť obce Košecké Podhradie. Juhozápadne sa nachádza Dolná Poruba a juhovýchodne sú lazy Valaskej Belej. Sedlom Palúch pod vrcholom prechádza trasa Cesty hrdinov SNP.

### Geológia
Vápeč vytvára morfologicky dominantná príkrovová troska hronika. Na svahoch je budovaný hlavne vrchnotriasovými (tzv. hlavnými) dolomitmi. Vrchol tvoria wettersteinské vápence.

### Flóra
Územie predstavuje výraznú vápencovo-dolomitovú bralnatú dominantu Strážovských vrchov s druhovo pestrou flórou a faunou teplomilného až horského charakteru. Celkový charakter lesnej a nelesnej vegetácie je submontánny. Prevládajú lesné spoločenstvá vápencových bučín, v menšej miere sa vyskytujú bukové kvetnaté lesy. Na svahoch vrcholovej a podvrcholovej časti Vápeča sa nachádzajú trávnato-bylinné spoločenstvá, v ktorých majú prevahu druhy teplomilné, podiel horských druhov je menší, sústredený do chladnejších polôh.

### Výhľady
Nesúvislý porast vrcholovej časti s rozsiahlou skalnatou časťou, poloha vrchu a nadmorská výška umožňuje zaujímavé výhľady. Veľmi dobre sú pozorovateľné okolité vrchy pohoria, no pri vhodných podmienkach vidieť Považský Inovec, Biele Karpaty, Javorníky, Súľovské vrchy, časť Malej a Veľkej Fatry, pohorie Vtáčnik, Pohronský Inovec a Tribeč.

## Prístup
* po  červeno značenej magistrále (Cesta hrdinov SNP) cez sedlo Palúch:
** zo západného smeru z Omšenskej Baby cez Hornú Porubu
** od východu zo Zliechova
* po  značke z Ilavy
* po  značke:
** zo západu z Prejty cez Hornú Porubu
** z južného smeru zo sedla pod Homôľkou

## Referencie

## Pozri aj
* Vápeč (národná prírodná rezervácia)
* Strážov (geomorfologická časť) – geomorfologická časť
* Zliechovská hornatina – geomorfologický podcelok
* Zoznam vrcholov v Strážovských vrchoch

## Iné projekty

## Externé odkazy
* Poloha na turistickej mape

Kategória:Vrchy v Strážovských vrchoch
Kategória:Vrchy pod 1000 metrov na Slovensku
Kategória:Vrchy v okrese Ilava
Kategória:Horná Poruba
Kategória:Košecké Podhradie
Nágsko

**Nágsko** (normovaný názov; iné názvy: **Nágáland**, **Nágaland**, **Nagalénd**; po hindsky नागालैंड - *Nágálaind*) je malý indický štát nachádzajúci sa v severovýchodnej časti krajiny. Hraničí s federatívnymi štátmi Ásam (na severe), Arunáčalpradéš (na severozápade) a Manípur (na juhu). Medzinárodnú hranicu zdieľa s Mjanmarskom. Hlavným mestom je Kóhíma a najväčším mestom v štáte je Dimapúr.

Medzi najdôležitejšie ekonomické odvetvia krajiny patrí poľnohospodárstvo, ostatné tvorí turizmus, lesníctvo, domáci priemysel a služby s nehnuteľnosťami a poistením. Obyvateľstvo tvoria najmä kmene Nágov, podľa ktorých je Nágsko pomenované.

## Referencie

## Iné projekty

Kategória:Štáty a teritóriá v Indii
Kategória:Vzniklo v 1963
Urísa

**Urísa** alebo novšie **Ódiša** (iné názvy pozri nižšie) je indický štát nachádzajúci sa v východnom pobreží krajiny v Bengálskom zálive. Hraničí (v smere hodinových ručičiek) so štátmi Ándhrapradéš, Čhattísgarh, Džharkhand a Západné Bengálsko. V minulosti sa na tomto území rozprestierala staroveká oblasť Kalinga.

## Názvy
Normovaný slovenský názov znie **Urísa** (alternatívny slovenský tvar tohto názvu je **Urísá**). Tento názov však už dlho nezodpovedá skutočnosti, pretože v Indii došlo k premenovaniu názvu štátu v hindčine i angličtine - pozri nižšie. Správny súčasný názov (podľa hindčiny) je **Ódiša** alebo **Ódišá**.

Prehľad miestnych názvov:
* v urijčine ଓଡ଼ିଶା - *Orisa*/iné prepisy: *Odisa*, *Oriša*, *Odiša*
* v hindčine: 
** ओडिशा - *Ódišá*/iný prepis: *Ódiša* [toto je oficiálna verzia názvu]
** alebo ओड़िशा - *Órišá*/iný prepis: *Óriša*
** staršie: उड़ीसा - *Urísá*/iný prepis: *Urísa*
* v angličtine: *Odisha*, staršie: *Orissa*.

## Referencie

## Iné projekty

Kategória:Štáty a teritóriá v Indii
Happy hardcore

**Happy hardcore** alebo **happycore** je hudobný žáner typický veľmi rýchlym tempom (obvykle okolo 150 – 180 BPM), často v spojení so sólovým spevom a sentimentálnymi textami. Tento žáner hudby je úzko spätý s typickým holandským žánrom Gabber. Happy hardcore sa vyvinul z Rave a Breakbeatu v období rokov 1991 – 1993. Najznámejšími predstaviteľmi happy hardcore sú Scott Brown, Darren Styles, Dune, Hixxy, DJ Paul Elstak, DJ Jolly, Party Animals a Charly Lownoise & Mental Theo.

## Happy hardcore kompilácie
* Bonkers
* Clubland X-Treme Hardcore
* Dancemania Speed
* Hardcore Addiction
* Happy 2b Hardcore
* Hardcore Til I Die

## Významní interpreti

* Blümchen
* Marusha
* Charly Lownoise & Mental Theo
* Darren Styles
* Dougal
* Gammer
* Hixxy
* Mark Breeze
* Re-Con
* Technikore
* DJ S3RL
* Scott Brown

* Simon Apex
* The Sound Assassins
* DJ Brisk
* DJ Ham
* Kevin Energy
* DJ Sharkey
* DJ Slipmatt
* MC Storm
* MC Whizkid
* Lisa Abbott
* DJ Satomi

## Referencie


Kategória:Hardcore techno
Kategória:Elektronické hudobné žánre
Kategória:Britské hudobné žánre
Marcus Tulio Tanaka

**Marcus Tulio Tanaka**,  (* 24. apríl 1981 Palmeira d'Oeste, São Paulo, Brazília) je japonský futbalový obranca, ktorý reprezentoval Japonsko na letných olympijských hrách 2004 v Aténach a na majstrovstvách sveta vo futbale v roku 2010 v Juhoafrickej republike. Za reprezentáciu odohral štyridsaťtri zápasov a strelil 8 gólov.

## Referencie


## Iné projekty

## Externé odkazy
Marcus Tulio Tanaka na FIFA.com

Kategória:Japonskí futbalisti
Kategória:Hráči Majstrovstiev sveta vo futbale 2010
Kategória:Japonskí olympionici
Kategória:Narodenia v 1981
Ponava

**Ponava** je katastrálne územie, jedno zo štyridsaťosem katastrálnych území štatutárneho mesta Brna. Celé katastrálne územie je súčasťou mestskej časti Brno-Královo Pole. Má rozlohu 160,01 ha, je tu evidovaných 36 ulíc a 785 adries.

## Referencie

## Iné projekty

Ponava
Mizorám

**Mizorám** alebo **Mizóram** (po hindsky मिज़ोरम - *Mizóram*) je malý indický štát nachádzajúci sa v severovýchodnej časti krajiny. 

Mizorám je súčasťou regiónu nazvaného *sedem sestier*, ktorý združuje štáty vymedzené Bangladéšom. Na severozápade hraničí s federálnym štátom Tripura, na severe Ásamom a Manípurom a medzinárodné hranice tvorí s Bangladéšom a Mjanmarskom. Prístup do oblasti je obmedzený, cudzinci potrebujú špeciálne povolenie na vstup, ktoré vydáva štát, alebo národná vláda.

Väčšinu územia pokrývajú dažďové pralesy. Obyvateľstvo tvoria etnické skupiny Mizó a Lušai, ktoré sa živia najmä pestovaním ryže.

## Referencie

## Iné projekty

Kategória:Štáty a teritóriá v Indii
Biely teror (Maďarsko)

**Biely teror** je označenie pre dejinné udalosti počas a tesne po rozpade Maďarskej republiky rád od roku 1919. V tomto dvojročnom období (19191921) boli organizované represie kontrarevolučných vojakov s cieľom potlačiť komunistickú revolúciu.

Na bielom terore sa zúčastňovali pravicové sily v Maďarsku, zahŕňajúce rôzne paravojenské zoskupenia a iné dobrovoľnícke iniciatívy obyvateľstva. V neposlednom rade aj preskupujúca sa nová národná armáda admirála Miklósa Horthyho. Boľševikov a činiteľov Maďarskej republiky rád, ktorých rozprášila privolaná rumunská armáda, chytali a popravovali.

Polovojenské oddiely sa sústreďovali aj na perzekúciu Židov pod zámienkou, že sú boľševici a pomáhali Bélovi Kunovi. Odhaduje sa, že za 2 roky bolo zavraždených cca 30 000 nevinných ľudí.

## Zdroje
* Horthy a biely teror 

Kategória:Dejiny Maďarska
Biely teror

**Biely teror** je označenie násilia, ktoré je vykonávané spiatočníckymi skupinami (najmä konzervatívci alebo monarchisti) ako súčasť kontrarevolúcie. Počas 20. storočia bol tento termín použitý vo viacerých krajinách, kde označoval násilné akcie proti socialistom a komunistom.

## Príklady
*Dve podobné hnutia proti Francúzskej revolúcii:
**Prvý biely teror (1794 – 1795)
**Druhý biely teror (1815)
*Biely teror (Rusko) (1917 – 1921)
*Biely teror (Maďarsko) (1919 – 1921)
*Biely teror (Španielsko) (1919 – 1921)
*Biely teror (Taiwan)

Kategória:Revolúcie
Kategória:Terorizmus
Tobias Kamke

**Tobias Kamke** (* 21. máj 1986, Lübeck, Nemecko) je súčasný nemecký profesionálny tenista. Počas svojej profesionálnej kariéry ešte nevyhral ani jeden turnaj ATP.

## Koncoročná pozícia v rebríčku ATP
### Dvojhra

### Štvorhra

## Iné projekty

## Externé odkazy

Kategória:Nemeckí tenisti
Kategória:Osobnosti z Lübecku
Jurská federácia

**Jurská federácia** bola federalisticko-anarchistická sekcia Prvej internacionály, založená 9. októbra 1870. Z väčšej časti bola umiestnená medzi hodinármi vo pohorí Švajčiarska Jura. Jej najznámejším členom bol James Guillaume. Spolu s ostatnými anarchistickými sekciami bola z Prvej internacionály v roku 1872 vylúčená.

Anarchisti v Jurskej federácii hrali dôležitú úlohu v Kropotkinovom prechode k anarchizmu. V Pamätiach revolucionára Kropotkin píše, že „rovnostárske vzťahy, ktoré som našiel v pohorí Jura, nezávislosť myslenia a prejavu, ktoré som videl, ako sa rozvíjajú medzi pracovníkmi, a ich nesebecká láska boli príčiny, ktoré značne zapôsobili na moje pocity; a keď som sa vracal z hôr po týždni s hodinármi, moje názory na socializmus sa ustálili. Bol som anarchista."

## Zdroj

* 

## Pozri aj
* Anarchizmus

## Iné projekty

Kategória:Anarchizmus
James Guillaume

**James Guillaume** (* 16. február 1844, Londýn, Spojené kráľovstvo – † 13. november 1916, Londýn) bol anglický anarchokolektivista, vedúci člen Jurskej federácie. Bol priateľ s Bakuninom, pridal sa k nemu v jeho boji proti Marxovi v Prvej internacionále.

## Iné projekty

## Referencie

## Pozri aj
* Anarchizmus
* Jurská federácia

Kategória:Anglickí anarchisti
Kategória:Pochovaní na cintoríne Montparnasse
Kategória:Osobnosti z Londýna
Martina Svobodová

**Martina Svobodová** (* 25. október 1983, Bratislava) je 6-násobná majsterka sveta v agresívnom inline korčuľovaní a pomocná cvičiteľka golfu. 10 rokov sa profesionálne venovala agresívnemu inline korčulovaniu. S korčuľovaním začala v roku 1997 a v roku 2000 sa stala profesionálnou inline korčuliarkou. 9 rokov jazdila za svetový team *Rollerblade* a neskôr za *Deshi skates*. V roku 2003 získala ocenenie *Osobnosť Petržalky*.  Počas svojej kariéry vyhrala rôzne prestížne súťaže, napríklad X Games, čo je medzinárodná športová súťaž v extrémnych športoch.

Okrem agresívnemu inline korčulovaniu sa venuje od roku 2003 aj golfu. Posledné 2 roky pomáha ako cvičiteľka golfu v golfovom klube Hainburg profesionálnemu trénerovi Andrew Malley z Veľkej Británie, ktorý patrí medzi špičku PGA trénerov v okolí Slovenska. Špecializuje sa najmä na rozvoj golfu u detí a mládeže, začinajúcich a stredne pokročilých golfistov a na rozvoj golfu na Slovensku ako takom.

## Športové úspechy

### Golfové športové úspechy
* Titul Freixenet Tour (2007)
* Majsterka klubu Full Swing Indoor Golf Club (2007)
* Majsterka klubu Full Swing Indoor Golf Club (2009)
* Prvé miesto na Česko-slovenskej Ladies Tour (2009)
* Prvé miesta na turnajoch Prezident Golf Cup, Freixenet Tour, Golf&Style, Firemná liga,  (2009)

## Referencie

## Externé odkazy
* Súťažné výsledky na ''actionsportstour.com'' 

Kategória:Narodenia v 1983
Kategória:Slovenskí športovci
Amharci

**Amharci** alebo **Amhari** (staršie *Amharovia*; po amharsky *amhara*) sú najpočetnejší národ v Etiópii, kde tvoria jednu štvrtinu obyvateľov (okolo 26% v roku 2007), teda približne 19,8 milióna ľudí. Obývajú hlavne oblasti vysočiny v strede krajiny. Ďalších asi 400 000 žije vo svete, hlavne v USA, Sudáne a Somálsku. Ich jazyk, amharčina, je oficiálnym dorozumievacím prostriedkom na území celej Etiópie.

## Náboženstvo
Amharci sú prevažne kresťania, príslušníci Etiópskej ortodoxnej cirkvi (koptskej). Tvoria najväčšiu časť jej vyznávačov v Etiópii. Menšia časť vyznáva aj islam a malé komunity sa hlásia k protestantizmu a katolicizmu.

Kategória:Etniká, národy a národnosti
Marlboro Classics

**Marlboro Classics** je taliansky lifestylový a módny dom (módna značka). Firma a značka bola založená  v druhej polovici 80.rokov minulého storočia ako značka pánskej módy a neskôr v 90. rokoch rozšírená o atraktívne línie obuvi, doplnkov a dámsku módu. Je produkovaná a ditribouvaná obchodnou skupinou Valentino Fashion Group.

## Súčasnosť
Momentálne má značka 2400 predajných miest v 42 krajinách, medzi nimi aj v Bratislave.

Aktuálne kolekcie zahŕňajú jednu z najširších kolekcií v tzv. casual a denim móde, ale v podstate ponúka kompletné vybavenie šatníka vrátane doplnkov, obuvi, opaskov, čiapok, rukavíc, tašiek rôznej veľkosti a spodnej bielizne. Je určená pre strednú a vyššiu vrstvu aktívnych a energických mladistvých ľudí a manažérov na voľný čas, ale aj na neformálne pracovné aktivity a príležitosti. 

Obchodné meno meno Marlboro bolo v rámci licencie obstarané od spoločnosti Philip Morris International, ktorá je majiteľom obchodnej značky. Táto licencia bola poskytnutá v rámci snahy spoločnosti o pozitívnejší obraz obchodného mena.

## Externé odkazy
* http://www.marlboroclassics.valentinofashiongroup.com/ 
* http://www.marlboroclassics.sk/ 

Kategória:Módne spoločnosti
1. slovenská národná hokejová liga 1991/1992

**1. slovenská národná hokejová liga 1991/1992** bola dvadsaťdeviatou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stalo družstvo AC Nitra, ktoré skončilo na konečnom 1. mieste v základnej časti, ale postup do najvyššej súťaže si v baráži nevybojovalo. Vypadlo družstvo Sparta ZVL Považská Bystrica. Nováčikom pre nasledujúcu sezónu sa stalo družstvo VTJ Senica.
 
## Konečné poradie

## O postup do najvyššej súťaže
### O účasť v prelínacej kvalifikácii
* **[[HK ŠKP Poprad|ŠKP PS Poprad]]** - Zetor Brno **3:2** (6:3, 2:5, *6:4*, *3:4*, 4:3)(extraligisti)
* **[[HC České Budějovice|Motor České Budějovice]]** - AC Nitra **3:1** (6:4, 1:3, 3:2, 5:2)(prvoligisti)

### Prelínacia kvalifikácia

* **[[HK ŠKP Poprad|ŠKP PS Poprad]]** - AC Nitra **3:0** (**3:1**, 3:0, **3:1**)

* Do extraligy postúpili ŠKP PS Poprad a Motor České Budějovice. Národnú ligu budú v sezóne 1992/1993 hrať Zetor Brno a AC Nitra

## Káder AC Nitra
* **Brankári:** Kompas, Brňo, R.Fleischer
* **Hráči v poli:** Žitný, Gajdoš, Milo, Košťál, Šmidriak, Skovajsa, Lukáč, Daňo, Miklík, Kukla, Bafrnec, Hrtús, Kolečáni, Krišák, Janček, Macušek, Škvarka, Hecl, Šille, Amrich, Oremus, M.Fleischer, Kostolanský.
* **Tréneri:** R.Uličný, P.Letko.

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz

Kategória:Sezóny slovenskej hokejovej ligy
Kategória:Ľadový hokej v 1991
Kategória:Ľadový hokej v 1992
Základňová stanica GSM

thumb|Sektorové antény
**Základňová stanica GSM** alebo **vysielacia a prijímacia základňová stanica GSM** alebo **základňová rádiová stanica GSM** (po anglicky *GSM base tranceiver station / base station/ radio base station*, skr. **BTS**; slangovo *bétéeska*) je komponent siete GSM (presnejšie subsystému základňových staníc), ktorý obsluhuje aspoň jednu bunku (t. j. geografickú oblasť) a je riadený základňovou riadiacou jednotkou (BSC).  

Umiestnenie základňovej stanice je základom pre bezproblémové fungovanie GSM siete operátora. BTS sa umiestňujú na vopred vytipované miesta (z hľadiska šírenia signálu). BTS mimo miest majú za úlohu pokryť čo najširšie územie, "mestské" stanice sú umiestňované hustejšie a ich úlohou je súčasne obslúžiť čo najviac zákazníkov.

BTS je obvykle umiestnená na stožiari, alebo inom vyvýšenom mieste a je osadená sadou smerových (sektorových) antén. Každá anténa vysiela do iného smeru (sektora), čím je umožnené obsluhovať väčší počet buniek (cell). Anténa obsluhuje zároveň niekoľko frekvencií, každá frekvencia môže obsahovať osem hlasových kanálov). Sektorizáciou sa odstraňuje rušenie spôsobené interferenciami viacerých susediacich kanálov. 

V husto osídlených oblastiach sa používajú vysielače s frekvenciou 1800 MHz. Tie majú iba zhruba polovičný dosah oproti štandardným vysielačom 900 MHz, ale zároveň majú až trikrát vyššiu kapacitu. 

**Typy buniek**
* *Makrocell* – tzv. makrobunka je štandardná základňová stanica. Má kapacitu 8 timeslotov a dosah cca 35&nbsp;km. Na počiatku sa na stožiar základňovej stanice dával iba jeden vysielač, dnes kvôli zvýšeniu kapacity obsahuje stožiar vysielača makrocell až tri vysielače, ktoré majú vysielací uhol po 120°.

* *Mikrocell* – tzv. mikrobunka je vysielač oveľa menší (rozmerovo i dosahom). Obvykle sa používa jedna anténa s vyžarovacím uhlom 360°, ktorá má dosah cca 27&nbsp;km. Mikrobunky sa používajú na vykrytie „problematických“ častí (vnútrajšok budov, tunely a pod.).

* *Umbrella cell* – dáždniková bunka je kombináciou predchádzajúcich typov. Používa sa na prekrytie „hluchých miest“ obvykle jeden vysielač typu makro cell (s dosahom max. 35&nbsp;km) a vyžarovacím uhlom 360°.

Kategória:Telekomunikačná infraštruktúra
Kategória:Štandard GSM
Új Szó

náhľad|Sídlo redakcie na Lazaretskej 12 v Bratislave

**Új Szó** (doslova *Nové slovo*) je jediný denník v maďarskom jazyku vydávaný na Slovensku. Denník vychádza od decembra 1948. Do roku 1989 to bol orgán Ústredného výboru Komunistickej strany Slovenska.  Vychádza šesťkrát do týždňa v rozsahu 24 - 32 strán. Je obohatený o rôzne tematické a špecializované prílohy. Silnou stránkou denníka je dlhoročná vernosť čitateľov, postavená na poznaní ich životných problémov a bohatých a aktuálnych informáciách z regiónov, kde žijú. Je titulom s mimoriadne vysokým pokrytím svojej cieľovej skupiny (573 000 obyvateľov Slovenska s materinským jazykom maďarským). 

## Charakteristika činnosti denníka (anketa)
*43% (112 000) čitateľov Új Szó minulý týždeň nesledovalo slovenskú televíznu stanicu
*47,3% (123 000) čitateľov Új Szó nečíta iný denník vychádzajúci na Slovensku
*45,8% obyvateľov maďarskej národnosti s maturitou číta denník Új Szó
*52,7% obyvateľov maďarskej národnosti s vysokoškolským vzdelaním číta denník Új Szó
*Denník Új Szó patrí medzi dva najčítanejšie denníky v Nitrianskom kraji
*55,3% obyvateľov maďarskej národnosti v Nitrianskom kraji číta denník Új Szó
*47,5% obyvateľov maďarskej národnosti s maturitou v Nitrianskom kraji číta denník Új Szó

## Špeciálne prílohy
* príloha **EGÉSZSÉG** (Zdravie) Vychádza každý pondelok. Je venovaná užitočným radám všetkým vekovým skupinám s témou - starostlivosť o zdravie. Farebná príloha s modernou grafikou prináša užitočné informácie hlavne z oblasti zdravotníctva.
Príloha má ambíciu prezentovať aktuálne trendy v oblasti zdravého životného štýlu, medicíny a krásy.
* príloha **FOCITIPP** (Futbal-tipovanie) Vychádza každý utorok. Nachádzajú sa v nej zaujímavé rozhovory,
užitočné informácie, výsledky všetkých najdôležitejších zápasov v najdôležitejších európskych ligách a zároveň
je aj manuálom pre tipujúcich.
* príloha **PRESSZÓ** (Presso) Vychádza v sobotu a je zameraná na ženské témy , správy zo sveta módy a spoločenského života, interiérový design, zábava, oddych, krížovky, sudoku.
* príloha **+7NAP** Vychádza v piatok a je zameraný na program televízií a rádií.

## Referencie


## Externé odkazy
*Stránky denníka 

Kategória:Denníky na Slovensku
Kategória:Maďari na Slovensku
Kategória:Vzniklo v 1948
Kategória:Petit Press
Homôľka

**Homôľka** môže byť:
* malá homoľa
* sedlo pod rovnomenným vrchom v Nízkych Tatrách, pozri Homôľka (sedlo v Nízkych Tatrách)
* vrch v Bachurni (), pozri Homôľka (vrch v Bachurni)
* vrch v Branisku (), pozri Homôľka (vrch v Branisku)
* vrch v Javorí (), pozri Homôľka (vrch v Javorí)
* vrch v Nízkych Tatrách (), pozri Homôľka (vrch v Nízkych Tatrách)
* vrch v Revúckej vrchovine (), pozri Homôľka (vrch v Revúckej vrchovine)
* vrch v Strážovských vrchoch pri Fačkovskom sedle, pozri Homôľka (1072,8 m n. m.)
* vrch v Strážovských vrchoch pri obci Dolná Poruba, pozri Homôľka (906,6 m n. m.)
Immersion

***Immersion*** je tretí štúdiový album austrálskej drum and bassovej skupiny Pendulum. Album bol oznámený do povedomia verejnosti začiatkom roka 2009 a názov bol potvrdený v decembri 2009. Album bol vydaný 21. mája 2010 v Austrálii a Írsku, a 24. mája pre zvyšok sveta, po ktorom nasleduje britské turné albumu.

Album bol ukončený 18. apríla 2010 a mastering urobil Brian Gardner v Bernie Grundman Mastering Studios v Los Angeles.

*Immersion* kulminoval na #1 v rebríčku UK Official Top 40 v jeho prvom týždni vydania.

Skladba „Ransom“ bola pôvodne súčasťou albumu, ale neskôr od nej skupina upustila pretože „nezapadal zvuk albumu“ aj napriek veľkému záujmu fanúšikov. Skupina neskôr uviedla, že „Ransom bude vydaný, buď na bezplatné stiahnutie, alebo ako B-strana, ale určite zazrie svetlo sveta“.

Na albume spolupracovali Liam Howlett z The Prodigy, Steven Wilson z Porcupine Tree a traja členovia švédskej melodic death metalovej skupiny In Flames

## Zoznam skladieb
Všetky skladby zložil Rob Swire.

## Single
* „Watercolour“ bol vydaný ako prvý singel z albumu 2. mája 2010. Dosiahol 4. miesto vo Veľkej Británii a 37. miesto v Austrálii a na Novom Zélande.
* „Witchcraft“ bol vydaný ako druhý singel z albumu 18. júla 2010. Skladbe sa podarilo dosiahnuť 62. miesto v UK Singles Chart, ale neskôr vypadol zo 100 najlepších.
* „The Island“ bol vydaný ako tretí singel z albumu dňa 19. september 2010. The Island sa dostal na 41. miesto v rebríčku UK Singles Chart.
* „Crush“ bol vydaný ako štvrtý singel z albumu dňa 16. januára 2011. Dosiahol 92. miesto v rebríčku UK Singles Chart.

## Pozície v rebríčkoch a certifikácie
 

## Referencie

Kategória:Hudobné albumy z 2010
Kategória:Albumy skupiny Pendulum
Meliatske pásmo

**Meliatske pásmo** alebo **slanské pásmo** je štruktúrna zóna (Interných) Západných Karpát, ktorú budujú hlavne druhohorné jednotky meliatika, turnaika a silicika. Vznik pásma bol spojený so zánikom meliatského oceánu. Meliatikum predstavuje triasovo-jurský akrečný komplex. Turnaikum predstavuje komplex aktívneho okraja a silicikum zrejme pasívny okraj. V menšej miere sa tu nachádza aj potektonická vrchnokriedová, paleogénna a neogénna sedimentárna pokrývka.

## Geomorfologické vymedzenie
Pásmo vystupuje na povrchu hlavne v pohoriach na juhovýchodnom Slovensku a severovýchodnom Maďarsku. Tvorí Slovenský a Aggtelecký kras a pohorie Rudabánya.

## Regionálnogeologické členenie
Z regionálno geologického hľadiska sa meliatske pásmo člení v pohoriach Rudabánya, Slovenskom a Aggteleckom krase nasledovne:
* rudabánska zóna
* domická zóna
* jelšavská zóna

## Referencie

Kategória:Geológia Slovenska
Kategória:Geológia Maďarska
Kategória:Geológia Západných Karpát
In Silico

***In Silico*** je druhý štúdiový album austrálskej drum and bassovej skupiny Pendulum vydaný v Austrálii a Európe dňa 12. mája 2008 vydavateľstvom Warner Music UK a v Amerike dňa 13. mája 2008 vydavateľstvom Atlantic Records. Album predstavuje zmenu oproti albumu *[[Hold Your Colour]]* kvôli vplyvom rockovej a elektronickej hudby v skladbách. Album vyvrcholil na 2. mieste v hitparáde UK Albums Chart dňa 18. mája 2008. Z albumu boli vydané štyri single „Granite“, „Propane Nightmares“, „The Other Side“, „Showdown“.

Výraz „in silico“, z ktorého je odvodený názov albumu znamená „vytvárať na počítačí alebo pomocou počítačovej simulácie“, ale basgitarista Gareth McGrillen sa vyjadril, že podobne ako album Nirvany pod názvom *[[In Utero]]* (čo znamená „narodiť sa prirodzene“ alebo „maternica“) a preto nesie ďalšie významové črty vzťahujúce sa k významu „narodiť sa synteticky“. Na obale albumu jasne vidieť motív dieťaťa alebo plodu vo vnútri kruhového dizajnu, (ktorý pravdepodobne predstavuje syntetické vajíčko) a kresba okolo vajíčka je jasne podobná so spermiami čo odkazuje na zmes prírodných a syntetických zvukov.

## Vydanie
Mnoho fanúšikov kritizovalo album kvôli zmene žánru smerom ku rocku, ale skupine Pendulum sa podarilo získať si nových fanúšikov.

Linka v skladbe „Mutiny“ („In through the maze through your reflection, we enter from a terminal connection“) pochádza z piesne „The Terminal“ z ich predchádzajúceho albumu *[[Hold Your Colour]]*.

Piesne „Granite“ a „Showdown“ sú použité v hre *Pure*. Piesne „Granite“ a „The Tempest“ sú použité v hre *[[Need for Speed: Undercover]]*, pričom časti zo skladby „9,000 Miles“ sa nachádzajú v menu hry. Časť piesne „Showdown“ sa taktiež objavila vo filme ** a v epizóde amerického krimi seriálu *[[C.S.I.: Kriminálka New York]]*. Aj časť piesne „Mutiny“ sa objavila v reklame mobilného operátora Verzion Wireless.

## Zoznam skladieb

### iTunes vydanie
Štandardný album bol vydaný cez iTunes, spolu s 'Bonus Tracks Version'. Táto verzia je aj s digitálnou brožúrou, hudobným videom Propane Nightmares a Granite, a takisto s tromi remixami Propane Nightmares a skladbou („In Silico Showcase“), ktorá predstavuje ukážky všetkých desiatich piesní.

## Pozície v rebríčkoch

## História vydaní

## Zostava
;Pendulum
* Rob Swire&nbsp;- vokály, syntetizátor, basová gitara, perkusie, hudobný producent
* Gareth McGrillen&nbsp;- produkcia, basová gitara
* Peredur ap Gwynedd&nbsp;- gitara
* Paul Kodish&nbsp;- bicie, perkusie

;Ďalší personál
* Andy Greenwood&nbsp;- trúbka v „Propane Nightmares“
* Craig Wild&nbsp;- trúbka v „Propane Nightmares“
* Andy Wood&nbsp;- trombón v „Propane Nightmares“
* Christopher Mayhew&nbsp;- talkbox vokály v „The Other Side“

## Referencie

Kategória:Albumy skupiny Pendulum
Kategória:Hudobné albumy z 2008
1. slovenská národná hokejová liga 1992/1993

**1. slovenská národná hokejová liga 1992/1993** bola tridsiatou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stalo družstvo AC Nitra, ktoré spoločne s ďalšími piatimi družstvami postúpilo do novotvoriacej sa slovenskej extraligy. Nevypadol nikto. Nováčikmi pre nasledujúcu sezónu 1. hokejovej ligy sa stali družstvá ZVL Skalica, Slovan Levoča, Chirana Piešťany a ZVL Žilina (pôvodne postúpilo družstvo Baník Rožňava no neprihlásilo sa do súťaže).
 
## Konečné poradie

* Zápas AC Nitra - VTJ Topoľčany prerušili po prvej tretine kvôli výbuchu na zimnom štadióne. Stretnutie sa po dohode klubov v náhradnom termíne neopakovalo.

## Káder AC Nitra
* **Brankári:** Harvánek, Brňo, Hradecký
* **Hráči v poli:** Milo, Košťál, Beran, Šmidriak, Skovajsa, Chromčo, Darula, Miklík, Kukla, Bafrnec, Hrtús, Kolečáni, Janček, Škvarka, M.Fleischer, Kostolanský, Pauček, Konc, Štefanka, Dávid, Galo, Šípoš, Šafárik, Sakmar, Socha, Kopček, Lőrinc, Zeman. 
* **Tréneri:** J.Jiřík, P.Letko.

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz

Kategória:Sezóny slovenskej hokejovej ligy
Kategória:Ľadový hokej v 1992
Kategória:Ľadový hokej v 1993
Pandžáb (indický štát)

**Pandžáb** (po hindsky पंजाब - *Paňdžáb*) je indický štát nachádzajúci sa na severozápade krajiny. Hraničí s ďalšími indickými štátmi: na severe s Džammú a Kašmír, Himáčalpradéš na severovýchode, Čhattísgarh na východe, Harijána na juhu a juhovýchode a Radžastan na severozápade. Susedí aj s pakistanskou provinciou Pandžáb na západe. Hlavným mestom je Čandígarh, ktoré je zároveň administratívne samostatné zväzové teritórium.

Po osamostatnení Indie v roku 1947 bola pôvodná provincia Britskej Indie Pandžáb rozdelená medzi Pakistan a Indiu. Indická časť bola v roku 1966 rozdelená a vytvorila nové štáty Harijána, Himáčalpradéš a dnešný Pandžáb.

## Referencie

## Iné projekty

Kategória:Štáty a teritóriá v Indii
Sadová (Brno)

**Sadová** je katastrálne územie, jedno zo štyridsaťosem katastrálnych území štatutárneho mesta Brna. Celé katastrálne územie je súčasťou mestskej časti Brno-Královo Pole. Má rozlohu 282,13 ha, je tu evidovaných 7 ulíc a 547 adries.

## Referencie

## Iné projekty

Sadová
Radžastan

**Radžastan** alebo **Rádžast(h)án** (po hindsky राजस्थान - *Rádžasthán*) je indický štát nachádzajúci sa na severozápade krajiny. Rozlohou je najväčší indický štát a počtom obyvateľov je na ôsmom mieste (2001). Hlavným a najväčším mestom v štáte je Džajpur.

Radžastan hraničí s Pakistanom na západe a ostatnými indickými štátmi: Gudžarát na juhozápade, Madhjapradéš na juhovýchode, Uttarpradéš a Harijána na severovýchode a Pandžáb na severe. Geograficky pokrýva veľkú časť Thárskej púšte a pri Pakistane vytvára údolie riek Satledž a Indus prirodzenú hranicu.

## Referencie

## Iné projekty


Kategória:Štáty a teritóriá v Indii
METRO Cash & Carry Slovakia

**METRO Cash & Carry Slovakia s.r.o.** je podnik založený ako dcérska spoločnosť firmy METRO Cash & Carry International Holding, ktorá patrí do METRO AG (METRO Group), jednej z najväčších obchodných skupín na svete.

Podniku patrí šesť veľkoobchodných centier. Predajná plocha každého z nich činí .

## Referencie

Kategória:Obchodné reťazce na Slovensku
Metro

**Metro** môže byť:
*prvá časť zložených slov, majúca význam:
**matka
**maternica
**miera, meranie
*mestská podzemná rýchloželeznica, pozri metro (podzemná železnica)
*trvanlivý cukrársky výrobok, pozri Metro (dezert)
*spoločenská stolová hra, pozri Metro (hra)
*pražský denník šírený zadarmo, pozri Metro (denník)
*televízna relácia venovaná alternatívnej hudbe na Slovensku, pozri Metro (relácia)
*rodina písma, ktorú vytvoril William Addison Dwiggins v roku 1929, pozri pod William Addison Dwiggins

## Referencie


## Pozri aj
*METRO Group (medzinárodný podnik v oblasti veľkoobchodu)
*METRO Bratislava
*Divadlo Metro (divadlo v Prahe)
METRO Group

**METRO Group** bola do roku 2017 medzinárodná skupina (koncern) tvorená nemeckou holdingovou spoločnosťou METRO AG a početnými podnikmi, ktoré METRO AG ovládala. Bola činná v 32 štátoch. 

Jej značky v rokoch 2008 - 2017 boli:
*METRO Cash & Carry (veľkoobchod; podnik: METRO Cash & Carry International Holding GmbH (resp. B.V.), na Slovensku METRO Cash & Carry Slovakia)
*Media Markt a Saturn (maloobchod, obchodné domy s elektronikou; podnik: Media-Saturn-Holding GmbH)
*Real (maloobchod, obchodné domy s potravinami ;real,- SB-Warenhaus GmbH)
*Kaufhof (maloobchod, obchodné domy; GALERIA Kaufhof GmbH)

## Externé odkazy
*Oficiálne stránky 
*Štruktúra spoločnosti

Kategória:Obchodné reťazce
Kategória:Podniky v Nemecku
Anarchokapitalizmus

**Anarchokapitalizmus** je smer anarchizmu, ktorý presadzuje úplné odstránenie štátu, spravidla definovaného weberovsky ako „monopolu na legitímne použitie násilia na danom území“, a úplné nahradenie jeho funkcií voľným trhom. Za autora pojmu *anarchokapitalizmus* sa pokladá americký ekonóm rakúskej školy Murray Rothbard.

Anarchokapitalisti neuznávajú oprávnenosť inej autority rozhodovať za nich samotných a všetky aktivity štátu sú podľa ich názoru nahraditeľné súkromnými inštitúciami (vrátane súdov, zdravotníctva, bezpečnosti a školstva), ktoré na rozdiel od štátu neporušujú práva slobodných jedincov. Tvrdia, že nikto nemá právo prerozdeľovať finančné prostriedky občanov bez ich vedomia a súhlasu. Verejný záujem považujú za záujem konkrétnych jednotlivcov a za najväčšiu motiváciu pokladajú majetok a česť jednotlivca.

Pojem anarchokapitalizmus použil už v druhej polovici 20. storočia ekonóm Murray Rothbard, ktorý bol predstaviteľom tzv. Rakúskej ekonomickej školy, a ktorý prehlásil: "Kapitalizmus je vrcholné vyjadrenie anarchizmu a anarchizmus je vrcholné vyjadrenie kapitalizmu. Nielen, že sú kompatibilné, ale nemôžete skutočne mať jedno bez druhého. Pravý anarchizmus bude kapitalizmom a pravý kapitalizmus bude anarchizmom." Za zakladateľa anarchokapitalizmu je považovaný holandský ekonóm pôsobiaci vo Francúzsku v 19. storočí, Gustave de Molinari. Medzi ďalších predstaviteľov patrí napr.  David D. Friedman a Hans-Hermann Hoppe. 

Anarchokapitalisti často uvádzajú ako príklad fungujúcej anarchistickej spoločnosti stredoveký Island.

## Anarchokapitalizmus a klasický liberalizmus
Liberalizmus stavia slobodu jednotlivca na prvé miesto. Každý jednotlivec má podľa téz prirodzeného práva zaručené právo na život, slobodu a majetok. Trh je len miestom stretávania sa záujmov jednotlivcov, pôsobením "neviditeľnej ruky trhu" dochádza k naplneniu individuálnych záujmov. Klasickí liberáli však prikladajú štátu určitý význam - hoci je na úkor osobnej slobody, tak je nutný pre zachovanie prirodzených práv.

Anarchokapitalisti odmietajú akúkoľvek formu donucovania v podobe štátu. Uznávajú ale dobrovoľný štát, ktorý by fungoval ako forma inštitúcie v rámci voľného trhu a bol založený na dobrovoľnej občianskej účasti, dobrovoľnom platení daní a pod. V tom sa líšia od väčšiny ostatných anarchistických smerov, a ktoré už len samotné slovo anarchokapitalizmus považujú za oxymoron. Ideologicky najbližším liberálnym smerom k anarchokapitalizmu je minarchizmus.

Spoločným východiskom oboch smerov je individuálna sloboda a pojatie prirodzeného práva.

## Referencie

## Zdroj
*


Kategória:Anarchizmus
Kategória:Kapitalizmus
Rudabánya

**Rudabánya** môže byť:

* mesto v Maďarsku, pozri Rudabánya (mesto)
* pohorie v Maďarsku, pozri Rudabánya (pohorie)
Luis Corvalán

**Luis Alberto Lepe Corvalán** (14. september 1916, Tomé, Čile – † 21. júl 2010, Santiago, Čile) bol čilský politik, bývalý generálny tajomník Komunistickej strany Čile (PCCh). 

Corvalán vstúpil do Komunistickej strany Čile vo veku pätnástich rokov  krátko po páde represívnej diktatúry Carlosa Ibáñeza del Campa v roku 1932. Po roku 1952 sa stal voleným členom ústredného výboru  Komunistickej strany Čile, po roku 1958  sa stal  generálnym tajomníkom strany. Strana bola postavená mimo zákon od roku 1948 do roku 1958. V tomto období Corvalan bol internovaný v koncentračných táboroch. 

Po vojenskom prevrate generála Augusta Pinocheta zo dňa 11. septembra 1973 bol Corvalán bol ako mnohí iní zatknutý. Po vražde Victora Jaru bol najviac prominentným politickým väzňom v Čile. Sovietsky zväz zorganizoval medzinárodnú kampaň za jeho prepustenie a 18. decembra 1976 bol Corvalán  vymenený za  sovietskeho politického väzňa, disidenta Vladimira Bukovského. Následne získal azyl v ZSSR. 

Corvalan stál na čele Komunistickej strany Čile (tak ako v Čile ako aj v exile) viac ako tri desaťročia počas celého obdobia Pinochetovej vojenskej diktatúry. Po skončení diktatúry generála Pinocheta sa Corvalán vrátil do Čile.

## Zdroje
*

## Iné projekty

Kategória:Čilskí politici
Kategória:Čilskí emigranti a exulanti
Tomé

::*Tomé je aj portugalská a španielska verzia mena [[Tomáš (prvé meno)|Tomáš]].*

**Tomé** je čilské prístavné mesto v regióne Bío-Bío. Mesto zahŕňa lokality Rafael, Menque, Cocholgüe, Punta de Parra a Dichato. Tunajšia ekonomika je založená predovšetkým na textilnej výrobe a rybolove.

27. februára 2010 ho zasiahlo zemetrasenie o sile 8,8 stupňa lokálnej magnitúdy.

## Referencie


## Iné projekty

Kategória:Prístavné mestá v Čile
Kategória:Prístavné mestá Tichého oceánu
Tullio Levi-Civita

**Tullio Levi-Civita** (* 29. marec 1873, Padova, Taliansko - † 29. december 1941, Rím, Taliansko) bol taliansky matematik. Je známy predovšetkým vďaka svojej práci v tenzorovom počte a jeho aplikáciach v teórii relativity. Bol študentom Gregoria Ricciho-Curbastra, spoločne s ktorým je považovaný za jedného zo zakladateľov tenzorového počtu. Zaoberal sa aj nebeskou mechanikou a hydrodynamikou.

Kategória:Talianski matematici
Kategória:Matematici židovského pôvodu
Kategória:Osobnosti z Padovy
Kategória:Absolventi Padovskej univerzity
Španielska revolúcia

**Španielska revolúcia** bola anarchistická sociálna revolúcia, ku ktorej došlo v Španielsku počas občianskej vojny. Trvala rôzne od dvoch do troch rokov, a prebiehala hlavne v regiónoch Katalánsko, Aragónsko, Andalúzia, a v niektorých častiach Levante. Hospodárstvo v týchto oblastiach bolo pod kontrolou samotných pracujúcich. Továrne boli riadené robotníckymi výbormi, pôda, a dokonca aj hotely, reštaurácie či kaderníctva boli zkolektivizované a riadené ľúďmi, ktorí tam pracovali. Americký anarchista Sam Dolgoff vyhlásil, že na revolúcii sa podieľalo cez 10 miliónov ľudí.

## Pozri aj
*Anarchizmus

## Zdroj
*

Kategória:Anarchizmus
Kategória:Dejiny Španielska
Kategória:Španielska občianska vojna
Sikkim

**Sikkim** (po hindsky सिक्किम - *Sikkim*) je indický štát nachádzajúci sa na severe krajiny v pohorí Himaláje. Zo všetkých indických štátov je najmenej osídlený a po štáte Goa je rozlohou druhý najmenší. Západná časť sa nachádza pri hraniciach s Nepálom, na severe a východe hraničí s autonómnou oblasťou Tibet a na juhovýchode hraničí s Bhutánom. Na juhu susedí s ďalším indickým štátom Západným Bengálskom.

Štát sa rozkladá v izolovaných horských údoliach pod Káčandžungou, treťou najvyššou horou sveta, ktorá je symbolom krajiny a je pokladaná za posvätnú.

## História
vľavo|náhľad|184x184bod|Vlajka nezávislého Sikkimu, používaná v rokoch 1967–1975
V roku 1642 založil v Sikkime budhistické teokratické kráľovstvo Phubtsog Namgjal, ktorý sa vyhlásil prvým chogjalom – funkcia spájajúca svetského panovníka a najvyššiu náboženskú autoritu. Krajina bola predmetom sporov, pokúsili sa ju zabrať Nepál aj Tibet, v roku 1817 sa stala britským protektorátom.

Roku 1835 zobrali Briti Sikkimu južnú časť územia s dôležitým mestom Dárdžiling (dnes súčasť štátu Západné Bengálsko). Po zániku Britskej Indie roku 1947 vyhlásil Sikkim nezávislosť, ale zostal z medzinárodnoprávneho hľadiska pod ochranou Indickej republiky.

Krajinu oslaboval odboj hinduistického obyvateľstva, ktoré v tom čase už tvorilo väčšinu. To viedlo v roku 1973 k abdikácii a úteku posledného chogjala a 16. mája 1975 bol protektorát zrušený a Sikkim sa stal zväzovým štátom Indie. To neuznala Čína, ktorá sa niekoľkokrát pokúsila Sikkim anektovať. Až v roku 2005 bola uzavretá dohoda o rešpektovaní existujúcich hraníc a 6. júla 2006 bola cez priesmyk Nathula otvorená dôležitá obchodná cesta z Indie do Číny.

## Referencie

## Iné projekty


Kategória:Štáty a teritóriá v Indii